Ceràmica i mosaics de l'Hospital de la Santa Creu i Sant Pau

context: La caixa d'escala està coberta per una volta de creueria octogonal nervada amb arcs fets en maó vidriat de color caramel. L'espai de fons entre arcs està revestit en mosaic groc sobre fons blanc amb motius florals, dissenyat i confeccionat per Maragliano. La volta té unes finestres laterals, llevat d'una de les seves parets on, per guardar una simetria visual, se simula la finestra i el vitrall amb un conjunt en mosaic.[3]
qas: answers: text: de creueria
question: Com és la volta que cobreix l'escala?

answers: text: vidriat
question: Com és el maó?

answers: text: florals
question: Quins motius trobem a l'espai entre els arcs?

answers: text: Maragliano
question: Qui ho va dissenyar?

answers: text: la finestra
question: Què es simula a una de les parets?

context: Els dos pavellons de reconeixement, més petits i de planta baixa, no compten amb escultures del patró al frontal de l'edifici com a la resta dels pavellons modernistes. Al seu lloc, hi ha una imatge dels seus patrons: Sant Jordi i Santa Apol·lònia enquadrats en un marc de pedra rectangular lobulat a la seva part superior. Un cas similar és el pavelló de Santa Victòria, de factura molt posterior (1926). Als pavellons de la segona etapa hi havia molt poca escultura i, en aquest cas, es va solucionar amb un mosaic d'estil molt convencional.
qas: answers: text: petits i de planta baixa
question: Com són els pavellons de reconeixement?

answers: text: escultures del patró
question: Què hi ha a la resta de pavellons?

answers: text: una imatge dels seus patrons
question: Què hi ha al seu lloc?

answers: text: Sant Jordi i Santa Apol·lònia
question: Qui són el seus patrons?

answers: text: 1926
question: Quin any es va construir el pavelló de Santa Victòria?

context: Domènech i Montaner va utilitzar la ceràmica de manera intensiva a l'interior dels pavellons dedicats als malalts. A l'exterior s'hi troba, amb funcions decoratives, tant ceràmica pintada sobre portes i finestres, com elements corporis de ceràmica vidriada en pinacles, xemeneies i florons. Junt amb les peces policromades dels sostres en forma d'escates, aquestes peces mostren l'interès de l'arquitecte per la recerca de formes i motius plenament modernistes.[1]
qas: answers: text: de manera intensiva
question: Com va utilitzar la ceràmica?

answers: text: decoratives
question: Quines funcions té a l'exterior?

answers: text: vidriada
question: Com és la ceràmica dels pinacles?

answers: text: d'escates
question: Quina forma tenen les peces del sostre?

answers: text: modernistes
question: Quins motius cercava?

context: El distribuïdor està acabat per una volta i l'avantsala per tres, totes amb la mateixa decoració en mosaic. Les voltes són esfèriques i descansen sobre pilars integrats a les parets. Els dibuixos del mosaic contenen decoracions florals sobre uns fons de color taronja i forma de gran llàgrima invertida que neix de cadascun dels pilars, dirigint-se al centre de la volta, on coincideix amb unes formes geomètriques de color blau i groc. Tot el conjunt compta amb unes tonalitats càlides i suaus que s'integren amb el vermell dels maons dels arcs lleugerament apuntats que separen les voltes entre si.
qas: answers: text: una
question: Quantes voltes acaben el distribuïdor?

answers: text: esfèriques
question: Com són les voltes?

answers: text: blau i groc
question: De quin color són les formes del centre de la volta?

answers: text: vermell
question: De quin color són els maons?

context: Envoltant l'edifici d'administració, a l'alçada del primer pis hi ha setze panells, quatre de visibles directament des del carrer i la resta des de dins del recinte, que narren la història de l'hospital des dels seus orígens medievals (panells 1 a 11), els acords per a crear l'hospital de Sant Pau (panells 12 a 14) i l'acabament i inauguració del centre assistencial modernista (panells 15 i 16). Estan fets en mosaic i, els catorze primers, són obra de Mario Maragliano amb dibuixos de Francesc Labarta qui va seguir el guió iconogràfic de Domènech i Montaner. Varen ser realitzats entre 1908 i el 15 d'abril de 1911.[5] Els dos darrers recullen la inauguració del propi hospital, daten de 1923 i varen ser realitzats per Lluís Brú.[11] El catorze primers segueixen un ordre cronològic i els dos últims es varen instal·lar en un racó habilitat de la façana un cop acabades les obres i estan situats entre els que ocupen el lloc setè i vuitè.
qas: answers: text: la història de l'hospital
question: Què ens narren els panells?

answers: text: setze
question: Quants panells hi ha?

answers: text: Mario Maragliano
question: De qui son obra els catorze primers?

answers: text: la inauguració
question: Què es representa en els dos darrers panells?

answers: text: 1923
question: De quin any són els dos darrers panells?